აგატა კრისტი (ჯგუფი)
აგატა კრისტი (რუს: Агата Кристи) — რუსული როკ-ჯგუფი, რომელიც ცნობილი გახდა 1990-იანი წლების პირველ ნახევარში. მისი დამაარსებლები იყვნენ ვადიმ სამოილოვი, ალექსანდრე კოზლოვი და პეტრე მაი. ჯგუფი ჩამოყალიბდა 1988 წელს ეკატერინბურგში. დიდი გარღვევა კოლექტივის შემოქმედებაში მოხდა ალბომებით Позорная звезда (სამარცხვინო ვარსკვლავი) და Опиум (ოპიუმი). 2009 წელს ჯგუფმა განაცხადა დაშლის შესახებ. მოგვიანებით გამოიცა მისი უკანასკნელი სტუდიური დისკი და ჩატარდა ფინალური საკონცერტო ტურნე რუსეთის ტერიტორიაზე.